Upéi ndaje la ánima ohasave va'erãha oguahẽpeteĩvarránkape. Upepe ndaje ojekuaa opupu y ky'a, ku plómo rykúicha hypu'ũva hína, ha mboipýri oĩmbaite lo demóño. Upeicha jave ndaje lo mba'e pochy oñemonde kavaráramo, ka'i ỹrõypéramo ha ojosu'upa hikuái upépe, la ánimape omoñuhãse hína. Upéi ndaje omombo hikuái pióla terãkadéna la ánima oĩha gotyo; ha péva ojagarra rire ipúntagui, oitironea chupe hikuái ombohasa haguãla varránka mboipýri. Ha la ánima hembiapo porãngue hetáramo, imbareteterei ha ndaipu'akái hese lo aña. Ha'e uvei ãga ipu'aka hesekuéra: ombotyryry chupekuéra la piólare, la varránka ládope, ha oitypa lo añáme huguápe, la y ky'a opupuhápe hína. Sapy'ánte ndaje la pióla oso pe mbyte rupi ha upéicha jave lo aña oñombuepoti ohóvo pe hembyrépe, oguahẽmeve la Infiérnope jey. Ha la ánima katu ohóma, yvoty pa'ũme, oike la ojesalvavakuéra ohohápe, la yvágape. Upépe ndaje opurahéi aja hikuái, terãohecha aja guyra'i hamba'e, ko yvyýpe ohasáma heta tiénpo.